**Zmluva**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „Zmluva")

číslo objednávateľa: BBRSC/ /2019 číslo poskytovateľa:

**„****o poskytovaní servisných služieb existujúceho elektronického zabezpečovacieho systému JABLOTRON**“ ( ďalej iba „služba“ )

medzi týmito zmluvnými stranami:

**Objednávateľ : Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri

Okresného súdu B. Bystrica, oddiel: Sa, vložka č.: 909/S

Zastúpená: **Mgr. Ján Havran –** predseda predstavenstva

**Mgr. Nikoleta Oktavcová** – podpredseda predstavenstva

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB a. s., pobočka Banská Bystrica

IBAN: SK82 0200 0000 0021 8394 4256

Č. telefónu: +421484142761

E-mail: [sekretariat@bbrsc.sk](mailto:sekretariat@bbrsc.sk), [predstavenstvo@bbrsc.sk](mailto:predstavenstvo@bbrsc.sk)

(ďalej iba „Objednávateľ“ v príslušnom gramatickom tvare)

**Poskytovateľ:**

Sídlo:

Právna forma:

Zastúpená:

IČO:

DIČ:

IČ DPH:

Bankové spojenie:

IBAN:

Č. telefónu:

E-mail:

(ďalej iba „Poskytovateľ“ alebo „Zhotoviteľ“ v príslušnom gramatickom tvare a spolu s Objednávateľom ďalej iba „Zmluvné strany“ v príslušnom gramatickom tvare).

**Preambula**

1. Táto zmluva je uzavretá na zabezpečenie **„Poskytovania servisných služieb existujúceho elektronického zabezpečovacieho sytému JABLOTRON“**. Účelom tejto zmluvy je realizácia servisných služieb a dodávka nových hardware-HW zariadení, ktoré sú súčasťou alarmu jednotlivých objektov vo vlastníctve objednávateľa.

**I**

**Úvodné ustanovenia**

1. Poskytovateľ vyhlasuje, že je podnikateľom fyzickou osobou alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku spôsobilosti po materiálnej, technickej, technologickej i personálnej stránke, na poskytovanie služby v zmysle na predmet Zmluvy sa vzťahujúcich platných všeobecne záväzných právnych predpisov, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Posyktovateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň na základe tejto Zmluvy prijíma alebo bude prijímať finančné prostriedky uvedené v ustanovení § 2 ods. 1 písm. a/ bod 1. tohto zákona preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa ustanovenia § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Posyktovateľa na plnenie titulom ceny služby.
3. Posyktovateľ je povinný pri plnení predmetu Zmluvy dodržiavať všetky platné a účinné všeobecne záväzné právne predpisy Slovenskej republiky vzťahujúce sa na predmet Zmluvy.
4. Posyktovateľ berie na vedomie, že pri dodaní predmetu Zmluvy prostredníctvom subdodávateľov (ďalej aj iba „subdodávka“) zodpovedá tak, ako keby predmet Zmluvy alebo jeho časť dodával sám. Posyktovateľ je povinný oznámiť objednávateľovi akékoľvek zmeny týkajúce sa subdodávok.
5. Posyktovateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov potrebných na splnenie predmetu a tieto zahrnul do ceny za dodanie predmetu Zmluvy.

**II**

**Predmet zmluvy**

1. Predmetom tejto Zmluvy je záväzok poskytovateľa v rozsahu a za podmienok stanovených touto Zmluvou priebežne, podľa potrieb objednávateľa, vykonávať servisné služby, spočívajúce v realizácii preventívnych kontrol EZS, pozáručného servisu, údržby systémov, priebežnej podpory, kontrol a diagnostiky spolu s dodávkou nových hardware-HV zariadení zabezpečovacieho systému JABLOTRON vo vlastníctve objednávateľa (ďalej len „služba“) a záväzok objednávateľa zaplatiť za tieto služby cenu podľa článku IV tejto Zmluvy.
2. Servisnými službami v rozsahu kontrol sa na účely tejto Zmluvy rozumie:
3. Preventívna kontrola:

* kontrola a údržba elektronického zabezpečovacieho systému JABLOTRON;
* kontrola a údržba komunikačných spojení GSM/GPRS;
* kontrola funkčnosti komponentov elektronického zabezpečovacieho systému JABLOTRON;
* výmena akumulátorov a batérií v elektronickom zabezpečovacom systéme JABLOTRON;

1. Diaľková diagnostika:

* kontrola komunikačných spojení GSM/GPRS;
* diagnostika elektronického zabezpečovacieho systému JABLOTRON;
* diagnostika periférií - poruchy;
* kontrola funkčnosti spojenia – poruchy;

**III**

**Práva a povinnosti zmluvných strán**

1. **Poskytovateľ sa zaväzuje pri poskytovaní služby postupovať s odbornou starostlivosťou, pričom sa zaväzuje najmä:**
2. riadne a včas vykonávať preventívne prehliadky zariadení, servis v rozsahu kontrol za podmienok dohodnutých touto zmluvou;
3. riadne a včas vykonávať preventívne prehliadky zariadení a servis v rozsahu kontrol, a to na základe písomnej objednávky (požiadavky) vystavenej objednávateľom;
4. odovzdať objednávateľovi písomný záznam o servise zariadení, ktorý bude obsahovať popis vykonaných servisných prác, zoznam nových náhradných dielov, ak boli použité;
5. na požiadanie umožniť určeným zamestnancom objednávateľa výkon kontroly plnenia tejto zmluvy;
6. včas preukázateľne informovať objednávateľa o všetkých dôležitých skutočnostiach, súvisiacich s predmetom zmluvy, ktoré môžu ohroziť alebo obmedziť plnenie zmluvy zo strany zhotoviteľa, prípadne spôsobiť nedodržanie stanovených termínov plnenia zmluvy;
7. vykonať školenie zodpovedných pracovníkov tak, aby spĺňalo kritéria na obsluhu zariadení stanovených výrobcom.
8. nastúpiť na písomne alebo e-mailom nahlásené poruchové a havarijné stavy v pracovné dni najneskôr:

* do 24 hodín od nahlásenia poruchy v období od 01.11. do 31.03.;
* do 12 hodín od nahlásenia poruchy v období od 01.04. do 31.10.;

za platnú formu nástupu na výkon servisných prác sa považuje aj preukázaná diagnostika poruchy prostredníctvom diaľkového dispečingu;

1. vykonať periodickú kontrolu zariadení jedenkrát ročne, a to v mesiaci marec na základe písomnej objednávky Objednávateľa;
2. ak pri výkone pozáručného servisu zabezpečovacieho systému bude nutné vymeniť chybné diely resp. objednať nové diely, podlieha výmena resp. objednanie nových dielov (s ktorými výpočet v Špecifikácii náhradných dielov nepočíta) **predchádzajúcemu schváleniu** zo strany Objednávateľa, a to na základe cenovej ponuky predloženej Poskytovateľom a Poskytovateľ je následne povinný bezodkladne vymeniť chybné časti zariadení za nové;
3. v plnom rozsahu dodržiavať právne predpisy o bezpečnosti a ochrane zdravia pri práci, o ochrane pred požiarmi, o ochrane životného prostredia (zákon o odpadoch, zákon o vodách, zákon o ochrane ovzdušia, zákon o ochrane prírody a krajiny, zákon o regionálnom úrade verejného zdravotníctva atď.);
4. brať na vedomie, že v mieste vykonávania predmetu zmluvy je zakázané fajčiť a manipulovať s otvoreným ohňom mimo vyhradených priestorov;
5. niesť zodpovednosť za zabezpečenie bezpečnosti svojich zamestnancov v mieste plnenia tejto Zmluvy;
6. bezodkladne oznámiť prípadnú zmenu telefónneho a faxového čísla servisného strediska Objednávateľovi;
7. vykonávať práce súvisiace s Predmetom Zmluvy v zmysle príslušných legislatívnych noriem - zákonov, vyhlášok, opatrení, noriem, smerníc a iných predpisov platných v Slovenskej republike;
8. udržiavať na mieste plnenia Zmluvy čistotu a poriadok. V prípade nedodržania týchto zásad môže Objednávateľ zabezpečiť poriadok a čistotu na náklady Poskytovateľa.
9. **Objednávateľ sa zaväzuje**:
10. zabezpečiť prístup zamestnancov poskytovateľa do miesta plnenia predmetu zmluvy (miestom plnenia predmetu zmluvy sú priestory objednávateľa, na ktorých sú zriadené zabezpečovacie systémy a miesta určené objednávateľom v čiastkovej objednávke, za podmienky, že zamestnanci zhotoviteľa budú sprevádzaní zodpovednou osobou objednávateľa;
11. zabezpečiť, že v čase medzi pravidelnými preventívnymi prehliadkami budú dodržané všetky odporúčania a inštrukcie dané servisným pracovníkom poskytovateľa pre zabezpečenie funkčnosti a bezpečnosti zariadenia;
12. určiť kvalifikovaného zamestnanca, ktorý bude zodpovedný za hlásenia porúch poskytovateľovi.
13. Zmluvné strany sa dohodli, že požiadavky na vykonanie preventívnej prehliadky a servisu v rozsahu kontrol (Článok II Zmluvy) budú poskytovateľovi oznámené elektronicky formou e-mailu na adresu ..............................................................
14. Zodpovednými osobami na účely tejto Zmluvy sú na strane poskytovateľa:

**Meno: ....**

e-mail: ....

tel.: ....

**Meno: ....**

e-mail: ....

tel.: ....

a na strane objednávateľa:

**Meno: Daniel Dioši,** referent pre IT

e-mail: daniel.diosi@bbrsc.sk

tel.: +421910843200

V prípade zmeny oprávnených osôb je poskytovateľ aj objednávateľ povinný bezodkladne oboznámiť o tejto zmene druhú zmluvnú stranu.

**IV**

**Miesto a čas plnenia zmluvy**

1. Miestom poskytovania služieb na dispečerských pracoviskách podľa tejto Zmluvy sú strediská Objednávateľa:

* Stredisko Banská Bystrica, Majerská cesta 94, 97496, Banská Bystrica,
* Stredisko Lučatín- Lučatín 216, 976 61 Lučatín,
* Stredisko Brezno- Predné Halny 76, 977 01 Brezno,
* Stredisko Zvolen Bakova jama- Lieskovská cesta 284, 960 01 Zvolen,
* Stredisko Kriváň- Kriváň 521, 962 04 Kriváň
* Stredisko Žiar nad Hronom - Priemyselná 6/647, 965 01 Ladomerská Vieska,
* Stredisko Nová Baňa- Dlhá Lúka 760, 968 01 Nová Baňa
* Stredisko Banská Štiavnica - J.K. Hella 11, 969 01 Banská Štiavnica
* Stredisko Krupina- Červená Hora 1779, 963 01 Krupina
* Stredisko Lučenec – Vajanského ulica 857, 984 01 Lučenec
* Stredisko Poltár- 13. januára 21/501, 987 01 Poltár
* Pracovisko Kokava nad Rimavicou, Dobšinského 11, Kokava nad Rimavicou
* Pracovisko Fiľakovo – ul. Tehelná, Fiľakovo
* Stredisko Veľký Krtíš- Škultétyho 108, 979 80 Veľký Krtíš
* Stredisko Čebovce- Na Parlagu 53, 991 25 Čebovce
* Pracovisko Slovenské Kľačany, Slovenské Kľačany 38
* Stredisko Rimavská Sobota - Šibeničný Vrch 716, 979 80 Rimavská Sobota
* Stredisko Tornaľa- Cintorínska 10, 982 01 Tornaľa
* Stredisko Hnúšťa- 1. mája 620, 981 01 Hnúšťa
* Stredisko Jelšava- Teplická 286, 049 16 Jelšava

1. Čas plnenia predmetu Zmluvy je 24 kalendárnych mesiacov odo dňa nadobudnutia účinnosti Zmluvy.
2. Preventívna prehliadka sa bude vykonávať počas platnosti tejto Zmluvy 1x ročne na základe písomnej objednávky.
3. Priebežná podpora sa bude vykonávať prednostne telefonicky resp. e-mailom.
4. Servis sa bude vykonávať priebežne počas platnosti tejto zmluvy na základe písomnej (e-mail) objednávky zo strany objednávateľa. Objednávateľ je povinný riadne uviesť dôvod pre potrebu servisného zásahu tak, aby zhotoviteľovi bolo zrejmé predovšetkým miesto plnenia, druh poruchy a potreba určitého náhradného dielu.
5. Poskytovateľ sa zaväzuje v rámci servisu začať s odstraňovaním porúch v lehotách zmysle článku III ods. 1 písm. g) tejto zmluvy po doručení e-mailovej/písomnej požiadavky. Do plynutia uvedenej lehoty sa nezapočítavajú dni pracovného pokoja, pracovného voľna a štátom uznané sviatky.
6. Poskytovateľ je povinný odstrániť prípadné poruchy systému v čo najkratšom technicky možnom termíne.
7. Termíny preškolenia zodpovedných zamestnancov objednávateľa na obsluhu zariadení budú určené na základe predchádzajúcej dohody o termíne preškolenia zmluvných strán. Preškolenie zamestnancov je dodávateľ povinný vykonať.
8. Zabezpečenie prístupu na miesto plnenia a jeho prípravy pre vykonanie preventívnej kontroly, servisu a úloh priebežnej podpory v zmysle predložených podmienok poskytovateľa sa považuje za nevyhnutnú súčinnosť objednávateľa v zmysle tejto Zmluvy.
9. Ostatné termíny plnenia predmetu zmluvy v prípade potreby písomne upravia zástupcovia oboch zmluvných strán.

**V**

**Cenové a platobné podmienky**

1. Cena za poskytnuté služby podľa tejto zmluvy je dohodnutá a stanovená na základe cenovej ponuky poskytovateľa predloženej vo verejnom obstarávaní ako Návrh na plnenie kritérií a je uvedená v prílohách tejto Zmluvy, v Prílohe č. 2b Špecifikácia náhradných dielov, v Prílohe č. 2c Špecifikácia prác, pričom je určená ako jednotková cena za jednotlivé položky a výsledná suma predstavuje súčet súm v uvedených Prílohách. Cena služby je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena služby sa považuje za cenumaximálnu a platnú počas celej doby trvania Zmluvy. Dopravné náklady uvedené v Prílohe č. 2c – Špecifikácia prác tejto Zmluvy zahrňujú všetky náklady Poskytovateľa na dopravu spojenú s plnením Predmetu Zmluvy.

Cena služby za predmet zmluvy v rozsahu podľa súčtu cien uvedených v Prílohe č. 2b a 2c

Cena bez DPH Eur

DPH 20 % Eur

**Cena s DPH Eur**

**(slovom................................................ Eur, ......../100 ) s DPH.**

1. Cena za nové dodané diely (s ktorými výpočet v Špecifikácii náhradných dielov nepočíta) bude Poskytovateľom fakturovaná na základe Objednávateľom odsúhlasenej cenovej ponuky podľa článku III ods. 1 písm. i) tejto Zmluvy.
2. Objednávateľ neposkytuje finančný preddavok ani zálohu na cenu služby.
3. Poskytovateľ vyhlasuje, že cena služby podľa článku V ods. 1 ods. 2 Zmluvy je úplná, maximálna a záväzná, že zahŕňa všetky náklady poskytovateľa ním vynaložené až do doby ukončenia poskytovania služby objednávateľovi.
4. Zmluvné strany sa dohodli, že pre prípad vzniku sporu sa má za to, že poskytovateľ získal všetky informácie a v ním ponúknutej cene služby ich zohľadnil. Poskytovateľ sa nemôže dovolávať zvýšenia ceny služby najmä z dôvodu, že mu neboli známe alebo poskytnuté všetky potrebné informácie a podklady.
5. Podkladom pre úhradu ceny služby bude faktúravystavená poskytovateľom až po riadnom dodaní služby objednávateľovi.
6. Splatnosť faktúry je 30 dní od dňa doporučeného/osobného doručenia faktúry do podateľne objednávateľa.
7. Faktúra sa považuje za zaplatenú dňom pripísania úhrady na účet poskytovateľa.
8. Objednávateľ je oprávnený započítať akúkoľvek svoju i nesplatnú pohľadávku, ktorú má voči poskytovateľovi, s pohľadávkou, i nesplatnou, ktorá vznikne z tejto Zmluvy objednávateľovi voči poskytovateľovi. Zápočet pohľadávok môže objednávateľ uplatniť pri úhrade faktúry poskytovateľa.
9. Zmluvné strany sa dohodli, v rozsahu v akom to právne predpisy pripúšťajú, že vylučujú právo poskytovateľa započítať akúkoľvek jeho pohľadávku voči objednávateľovi oproti akejkoľvek pohľadávke poskytovateľa.

**VI**

**Odovzdanie a prevzatie služby, záruka**

1. Objednávateľ je povinný zabezpečiť prevzatie servisných prác vykonaných na základe tejto zmluvy a požiadavky objednávateľa na to určenou oprávnenou osobou. Osobami oprávnenými podpísať Protokol o odovzdaní a prevzatí servisných prác alebo vykonaní preventívnej prehliadky a údržby sú za poskytovateľa technický pracovník, ktorý práce vykonal a za objednávateľa zodpovedná osoba – referent pre IT. Po každom plnení predmetu zmluvy bude vypracovaný písomný záznam, ktorý bude obsahovať najmä:

* obchodné mená oboch zmluvných strán
* mená zástupcov oboch zmluvných strán, ktorí sa zúčastňujú preberacieho konania;
* miesto a čas preberacieho konania;
* súpis činností, ktoré zhotoviteľ vykonal v rámci servisného zásahu alebo preventívnej prehliadky;

1. Poskytovateľ zodpovedá za vady plnenia vykonané na základe tejto Zmluvy v zmysle ustanovenia § 560 a nasl. Obchodného zákonníka. Poskytovateľ poskytuje objednávateľovi záruku na nové náhradné diely zariadenia, dodané v súvislosti s výkonom servisnej činnosti, v trvaní 24 mesiacov. Na činnosti, ktoré budú vykonané v rámci preventívnych prehliadok a na prácu servisného zásahu zhotoviteľ poskytuje záruku v trvaní 6 mesiacov. Záručná doba začína plynúť podpísaním protokolu o odovzdaní a prevzatí prác príslušného plnenia v zmysle Zmluvy.
2. Záruka sa vylučuje v týchto prípadoch:
3. zničenie alebo poškodenie zariadenia nesprávnym zaobchádzaním objednávateľa,
4. zničenie alebo poškodenie zariadenia živelnou udalosťou,
5. zničenie alebo poškodenie nesprávnou obsluhou objednávateľa,
6. poškodenie alebo zničenie zariadenia neodborným zásahom objednávateľa alebo tretej osoby
7. poškodenia alebo zničenia vplyvom poruchy iného zariadenia, ktoré je k zariadeniu pripojené, bez odsúhlasenia zhotoviteľa
8. ak objednávateľ neumožní prístup k zariadeniam v prípade ich poruchy,
9. skrat alebo iné objednávateľom zavinené pôsobenie elektrického prúdu (napr.: prepätie, mechanické namáhanie spôsobené elektrickým prúdom, vadou izolácie – pokiaľ nebola spôsobená vadnou montážou alebo dodávkou zhotoviteľa, indukciou, výpadkom elektrického prúdu a pod.),
10. poškodenie vodou z vodovodných zariadení,
11. poškodenie pádom alebo vniknutím cudzieho predmetu, ktorý nie je súčasťou

zariadenia.

4. Zmluvné strany sa dohodli, že ak poskytovateľ ako Predávajúci nedodá chýbajúce/náhradné množstvo Tovaru vôbec alebo v lehote najneskôr do 30 dní odo dňa doručenia reklamácie, Predávajúci zaplatí Kupujúcemu zmluvnú pokutu vo výške 5 % z Kúpnej ceny reklamovaného Tovaru bez DPH za každý začatý deň omeškania s jeho dodaním.

5. Zmluvné strany sa dohodli, že počas plynutia záručnej doby vzťahujúcej sa na činnosti vykonané poskytovateľom v rámci preventívnych prehliadok a činností servisného zásahu je poskytovateľ povinný bezodplatne odstrániť objednávateľom reklamované nedostatky/poruchy funkčnosti, ktoré majú pôvod v činnosti poskytovateľa, v lehote najneskôr do 3 pracovných dní od oznámenia reklamácie. Pre prípad porušenia povinnosti poskytovateľa odstrániť reklamované vady, ktoré majú pôvod v činnosti poskytovateľa bezodplatne a/alebo včas podľa predchádzajúcej vety, je poskytovateľ povinný zaplatiť objednávateľovi zmluvnú pokutu vo výške 50 € za každý začatý deň omeškania plnenia povinnosti. Zmluvné strany prehlasujú, že považujú dohodnutú výšku zmluvnej pokuty v ods. 4 a 5 tohto článku Zmluvy za primeranú vzhľadom na charakter a povahu zmluvnou pokutou zabezpečovaných povinností Predávajúceho.

6. Zmluvné strany sa dohodli, že ak zhotoviteľ nedodrží lehoty dohodnuté v článku III ods. 1 písm. g/ tejto zmluvy, zhotoviteľ zaplatí objednávateľovi zmluvnú pokutu vo výške 50 € za každý aj začatý deň omeškania s povinnosťou zhotoviteľa nastúpiť na odstraňovanie nahlásených poruchových a havarijných stavov, splatnú v lehote do 7 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou. Zaplatenie akejkoľvek zmluvnej pokuty zhotoviteľom podľa ods. 4 až 6 tohto článku VI zmluvy, nezbavuje zhotoviteľa povinnosti splniť povinnosť zabezpečovanú zmluvnou pokutou.

**VII**

**Trvanie a zánik Zmluvy**

1. Táto Zmluva sa uzatvára na dobu určitú, a to na **24 kalendárnych mesiacov alebo do vyčerpania finančného limitu 49 000,00 EUR bez DPH podľa toho, čo nastane skôr,** odo dňa nadobudnutia účinnosti Zmluvy.

**VIII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Táto Zmluva má 8 strán a je vyhotovená v dvoch rovnopisoch, pre objednávateľa a pre poskytovateľa. Zmluvu je možné meniť po predchádzajúcej dohode zmluvných strán iba písomne formou očíslovaných dodatkov k Zmluve podpísaných štatutárnymi zástupcami zmluvných strán.
3. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
4. Zmluvné strany prehlasujú, že túto Zmluvu uzavreli slobodne a vážne, určito, zrozumiteľne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo štatutárni zástupcovia zmluvných strán plne spôsobilí na právne úkony potvrdzujú vlastnoručnými podpismi.
5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
6. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle poskytovateľa a/alebo objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
7. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
9. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
10. Neoddelitelnou súčasťou tejto zmluvy sú:

Príloha č. 1 – Návrh na plnenie kritérií

Príloha č. 2a – Rozsah kontrol

Príloha č. 2b – Špecifikácia náhradných dielov

Príloha č. 2c – Špecifikácia prác

V Banskej Bystrici dňa: V ....................... dňa:

**Za objednávateľa: Za poskytovateľa:**

...................................... ..........................................

Mgr. Ján Havran

predseda predstavenstva

Banskobystrickej regionálnej správy ciest, a.s.

**...........................................**

**Mgr. Nikoleta Oktavcová**

podpredseda predstavenstva

Banskobystrickej regionálnej správy ciest, a.s.